Пенчо Славейков
Едничка дума… тя я не продума…

chitanka.info

Едничка дума… тя я не продума.

Едничък поглед… не погледна тя.

На бледни устни в сдържаната глума

видя си той решена участта.

Поклон безмълвен — и в ответ студен

смях. Кървав плач едва сдържан насила…

Велики Боже, а до днешен ден

все мисълта за нея му е мила!

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.